Mount Larsen (Victoria Land)

Mount Larsen er et fjell i Victoria Land i Antarktis. Det rager 1 560 moh., med en bratt nordside, seks kilometer sørvest for Hansen Nunatak ved sørsiden av munningen av Reevesbreen. Det ble oppdaget av Discovery-ekspedisjonen (1901–04) under Robert Falcon Scott, som navngav det etter kaptein Carl Anton Larsen, en norsk antarktisfarer som utforsket østkysten av Antarktishalvøya  med fangstskuta «Jason» i 1892–93, noe som markerte starten på den kommersielle hvalfangsten i Antarktis. Larsen førte mange hvalfangstekspedisjoner frem til han døde i desember 1925 mens han seilte i Rosshavet.

 Referanser 

Kategori:Steder i Antarktis oppkalt etter nordmenn
Kategori:Fjell i Antarktis
Kategori:Victoria Land
Kategori:Ross Dependency
Kategori:Fjell over 1000 meter